Ehdotus neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/2009/0232 lopull. */





[pic] | EUROOPAN YHTEISÖJEN KOMISSIO | Bryssel 20.5.2009 KOM(2009) 232 lopullinen Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta PERUSTELUT EHDOTUKSEN TAUSTA Ehdotuksen perustelut ja tavoitteet Eräiden yhteisön autonomisten tariffikiintiöiden kiintiömäärät eivät ole riittäviä tyydyttämään yhteisön tuotannonalan tarpeita nykyisellä kiintiökaudella. Useiden jäsenvaltioiden esittämien pyyntöjen johdosta komissio on tarkastellut yhdessä asianomaisten valtioiden asiantuntijoiden kanssa mahdollisuutta avata tai korottaa eräiden teollisuustuotteiden autonomisia tariffikiintiöitä. Yleinen tausta Neuvosto antoi 20. joulukuuta 1996 asetuksen (EY) N:o 2505/96 tiettyjen maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista, jotta kyseisten tuotteiden kysyntä voitaisiin tyydyttää yhteisössä mahdollisimman suotuisin ehdoin. Olisi avattava uusia, sopivan suuruisia tullittomia yhteisön tariffikiintiöitä häiritsemättä kuitenkaan näiden tuotteiden markkinoita. Tullitaloustyöryhmän kokouksissa kävi ilmi, että jäsenvaltiot olivat valmiita avaamaan kiintiöitä tässä asetusehdotuksessa tarkoitetuille tuotteille tai korottamaan mainittujen tuotteiden kiintiömääriä häiritsemättä kuitenkaan näiden tuotteiden markkinoita. Eräille tuotteille, joille avattiin autonominen tariffikiintiö asetuksella (EY) N:o 2505/96, vahvistetaan kiintiömäärä mainitussa asetuksessa siten, että ilmaistava mittayksikkö on muu kuin paino tonneina tai kilogrammoina ja muu kuin arvo. Kun kyseisille tuotteille ei ole vahvistettu lisäpaljousyksikköä tariffi- ja tilastonimikkeistöstä ja yhteisestä tullitariffista 23. heinäkuuta 1987 annetun neuvoston asetuksen (ETY) N:o 2658/87 liitteessä I olevassa yhdistetyssä nimikkeistössä, käytettävän paljousyksikön osalta saattaa olla epävarmuutta. Selkeyden ja kiintiöiden paremman hallinnoinnin vuoksi on tarpeen säätää, että mainittuihin autonomisiin tariffikiintiöihin lukeminen edellyttää, että tuontituotteiden tarkka määrä merkitään vapaaseen liikkeeseen luovutusta koskevan ilmoituksen kohtaan 41 ”Paljousyksiköt” käyttäen asetuksen (EY) N:o 2505/96 liitteessä I mainituille tuotteille vahvistettua kiintiömäärän paljousyksikköä. Voimassa olevat aiemmat säännökset Asetus (EY) N:o 2505/96 (EYVL L 345, 31.12.1996, s.1), sellaisena kuin se on viimeksi muutettuna asetuksella (EY) N:o 1362/2008 (EUVL L 352, 31.12.2008, s.18). Johdonmukaisuus suhteessa unionin muuhun politiikkaan ja muihin tavoitteisiin Ehdotus on johdonmukainen maatalous-, kauppa-, yritys-, kehitysyhteistyö- ja ulkosuhdepolitiikan kanssa. Erityisesti mainittakoon, ettei ehdotus vaikuta kielteisesti maihin, jotka ovat tehneet etuuskohtelukauppaa koskevan sopimuksen EU:n kanssa (esim. GSP- ja AKT-järjestelmät sekä Länsi-Balkanin ehdokasmaat ja mahdolliset ehdokasmaat). KUULEMISET JA VAIKUTUSTEN ARVIOINTI Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Kunkin jäsenvaltion tuotannonaloja edustavaa tullitaloustyöryhmää on kuultu. Tiivistelmä vastauksista ja siitä, miten ne on otettu huomioon Kaikki luetellut kiintiöt vastaavat sitä, mitä ryhmässä käydyissä keskusteluissa on sovittu. Asiantuntijatiedon käyttö Lähteenä olleet tieteenalat ja asiantuntemuksen alat Asiantuntijat, jotka edustavat jäsenvaltioita tullitaloustyöryhmässä. Käytetty menettely Avoin kuuleminen. Tärkeimmät organisaatiot ja asiantuntijat, joita on kuultu Kunkin jäsenvaltion nimeämät asiantuntijat. Tiivistelmä saaduista ja huomioon otetuista asiantuntijalausunnoista Esiin ei ole tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. Tullitaloustyöryhmän lausunto oli myönteinen. Asiantuntijalausuntojen julkistaminen Ehdotuksen julkistaminen. Vaikutusten arviointi Ei sovelleta. Ehdotus ei sisälly komission vuoden 2009 lainsäädäntö- ja työohjelmaan. EHDOTETUN TOIMEN LYHYT KUVAUS Ehdotetun toimen lyhyt kuvaus Neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta. Oikeusperusta EY:n perustamissopimuksen 26 artikla. Toissijaisuusperiaate Toissijaisuusperiaatetta ei sovelleta, koska asia, jota ehdotus koskee, kuuluu yhteisön yksinomaiseen toimivaltaan. Suhteellisuusperiaate Ehdotus on suhteellisuusperiaatteen mukainen seuraavasta syystä: toimenpiteet ovat ulkomaankaupan toimijoiden menettelyjen yksinkertaistamista koskevien periaatteiden sekä yksipuolisia tullisuspensioita ja autonomisia tariffikiintiöitä koskevan komission tiedonannon (EYVL C 128, 25.4.1998, s. 2) mukaiset. Sääntelytavan valinta Ehdotettu sääntelytapa: Asetus Muut sääntelytavat eivät soveltuisi seuraavasta syystä: EY:n perustamissopimuksen 26 artiklan nojalla neuvosto hyväksyy tariffikiintiöt määräenemmistöllä komission ehdotuksesta. TALOUSARVIOVAIKUTUKSET Tulleja jää kantamatta yhteensä 1 576 646 euroa. LISÄTIEDOT Nykyisen lainsäädännön muuttaminen Tämän ehdotuksen hyväksymisen myötä lainsäädäntö muuttuu jonkin verran. Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen[1], sekä katsoo seuraavaa: 1. Eräille tuotteille, joille avataan autonominen tariffikiintiö asetuksella (EY) N:o 2505/96[2], vahvistetaan mainitussa asetuksessa kiintiömäärä siten, että ilmaistava mittayksikkö on muu kuin paino tonneina tai kilogrammoina ja muu kuin arvo. Kun kyseisille tuotteille ei ole vahvistettu lisäpaljousyksikköä tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87[3] liitteessä I olevassa yhdistetyssä nimikkeistössä, käytettävän paljousyksikön osalta saattaa olla epävarmuutta. Näin ollen on selkeyden ja paremman kiintiöiden hallinnoinnin vuoksi tarpeen säätää, että mainittuihin autonomisiin tariffikiintiöihin lukeminen edellyttää, että tuontituotteiden tarkka määrä merkitään vapaaseen liikkeeseen luovutusta koskevan ilmoituksen kohtaan 41 ”Paljousyksiköt” käyttäen asetuksen (EY) N:o 2505/96 liitteessä I mainituille tuotteille vahvistettua kiintiömäärän paljousyksikköä. 2. Asetuksen (EY) N:o 2505/96 soveltamisalaan kuuluvien tuotteiden kysyntä olisi tyydytettävä yhteisössä mahdollisimman suotuisin ehdoin. Sen vuoksi olisi avattava 1 päivästä heinäkuuta 2009 alkaen kolme uutta, sopivan suuruista tullitonta yhteisön tariffikiintiötä häiritsemättä kuitenkaan näiden tuotteiden markkinoita. 3. Yhteisön autonomisen tariffikiintiön, jonka järjestysnumero on 09.2767, kiintiömäärä ei ole riittävä tyydyttämään yhteisön tuotannonalan tarpeita. Sen vuoksi tätä kiintiömäärää olisi korotettava. 4. Yhteisön autonomisen tariffikiintiön, jonka järjestysnumero on 09.2806, tavaran kuvaus olisi tarkistettava. 5. Asetusta (EY) N:o 2505/96 olisi sen vuoksi muutettava. 6. Koska tariffikiintiöiden on tultava voimaan 1 päivästä heinäkuuta 2009, tätä asetusta olisi sovellettava samasta päivästä alkaen ja sen olisi tultava voimaan välittömästi, ON ANTANUT TÄMÄN ASETUKSEN: 1 artikla Muutetaan asetus (EY) N:o 2505/96 seuraavasti: (1) Lisätään 1a artikla seuraavasti: ” 1 a artikla Kun tuotteista, joille ei ole vahvistettu paljousyksikköä neuvoston asetuksen (EY) N:o 2658/87[4] liitteessä I olevassa yhdistetyssä nimikkeistössä, esitetään vapaaseen liikkeeseen luovutusta koskeva ilmoitus, jossa on tällä asetuksella avattuun sellaiseen autonomiseen tariffikiintiöön lukemista koskeva hakemus, jonka kiintiömäärä ilmaistaan muuna mittayksikkönä kuin paino tonneina tai kilogrammoina ja muuna mittayksikkönä kuin arvona, tuontituotteiden tarkka määrä on merkittävä mainitun ilmoituksen kohtaan 41 ”Paljousyksiköt” käyttäen kyseisten tuotteiden tämän asetuksen liitteessä I vahvistettua kiintiömäärän mittayksikköä.”. (2) Muutetaan liite I seuraavasti: a) Lisätään tämän asetuksen liitteessä I luetellut tuotteiden tariffikiintiöt. b) Korvataan tariffikiintiöitä, joiden järjestysnumerot ovat 09.2767 ja 09.2806, koskevat rivit tämän asetuksen liitteessä II olevilla riveillä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä heinäkuuta 2009. Kuitenkin 1 artiklan 2 kohdan b alakohtaa sovelletaan 1 päivästä tammikuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [..] päivänä [...]kuuta [….]. Neuvoston puolesta Puheenjohtaja LIITE I Tämän asetuksen 1 artiklan 2 kohdan a alakohdassa tarkoitetut tariffikiintiöt Järjestysnumero | CN-koodi | Taric-koodi | Tavaran kuvaus | Kiintiökausi | Kiintiön määrä | Kiintiötulli | 09.2813 | ex 3920 91 00 | 94 | Koekstrudoitu kolmikerroksinen poly(vinyylibutyraali)kalvo, jossa on värillinen reunanauha ja joka sisältää vähintään 29 mutta enintään 31 painoprosenttia 2,2'-etyleenidioksidietyyli-bis(2-etyyliheksanoaattia) pehmentimenä | 1.7. - 31.12. | 500 000 m² | 0 % | 09.2807 | ex 3913 90 00 | 86 | Natriumhyaluronaatti, muu kuin steriili | 1.7. - 31.12. | 55 000 g | 0 % | 09.2815 | ex 6909 19 00 | 70 | Pääasiassa alumiini- ja titaanioksideista valmistetut huokoista keramiikkaa sisältävät katalysaattorien ja suodattimien kannattimet, joiden kokonaistilavuus on enintään 65 litraa ja joissa on läpileikkauksen 1 cm2 kohti vähintään yksi kanava (avonainen yhdestä päästä tai molemmista päistä) | 1.7. - 31.12. | 190 000 yksikköä | 0% | LIITE II Tämän asetuksen 1 artiklan 2 kohdan b alakohdassa tarkoitetut tariffikiintiöt Järjestysnumero | CN-koodi | Taric-koodi | Tavaran kuvaus | Kiintiökausi | Kiintiön määrä | Kiintiötulli | 09.2806 | ex 2825 90 40 | 30 | Volframitrioksidi, mukaan luettuna sininen volframin oksidi | 1.1.-31.12. | 12 000 tonnia | 0 % | 09.2767 | ex 2910 90 00 | 80 | Allyyliglysidyylieetteri | 1.1.-31.12. | 2 500 tonnia | 0 % | YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta 2. BUDJETTIKOHDAT: Luku ja momentti: 12 luvun 120 momentti Kyseiseksi vuodeksi budjetoitu määrä: € 17 655 800 000 3. RAHOITUSVAIKUTUKSET x( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[5] | 6 kuukauden jakso, joka alkaa 1.7.2009 | [Vuosi 2009] | 120 momentti | Vaikutukset omiin varoihin | 1.7.2009 – 31.12.2009 | - 1,6 | 4. PETOSTENTORJUNTA Tariffikiintiöiden hallinnoimisesta annetuissa säännöksissä säädetään petosten ja sääntöjenvastaisuuksien estämiseksi sekä niiltä suojautumiseksi tarvittavista toimenpiteistä. LIITE I Voimassa 1.7.2008 alkaen: Tavaran kuvaus | Kiintiön määrä (yksikköä/tonnia) | Arvioitu hinta (euroa/m2 / euroa/kg/yksikkö) | Tulli (%) (yhteinen tullitariffi 2009) | Kiintiötulli (%) | Arvioitu tulonmenetys (euroa) | Kalvot 09.2813 | 500 000 m² | 6,26 | 6.1 | 0 | 190 930 | Natriumhyaluronaatti 09.2807 | 55 kg | 173 081 | 6.5 | 0 | 618 765 | Kannattimet 09.2815 | 190 000 yksikköä | 100 | 5 | 0 | 1 045 000 | Tulonmenetys yhteensä: (1 854 695 euroa - 463 673 euroa) = 1 391 022 euroa (netto). LIITE II Voimassa 1.7.2008 alkaen: Tavaran kuvaus | Kiintiömäärän muutos (yksikköä/tonnia) | Arvioitu hinta (euroa/tonni) | Tulli (%) (yhteinen tullitariffi 2009) | Kiintiötulli (%) | Tulonmenetyksen arvioitu muutos verrattuna edelliseen kiintiökauteen (euroa) | Eetteri 09.2767 | + 1 000 tonnia (alkuperäinen määrä: 1 500 tonnia) | 4 500 | 5.5 | 0 | 247 500 | Tulonmenetys edelliseen kiintiökauteen verrattuna yhteensä: (247 500 euroa - 61 875 euroa) = 185 625 euroa (netto). [1] EUVL C […], […], s. […]. [2] EYVL L 345, 31.12.1996, s. 1. [3] EYVL L 256, 7.9.1987, s. 1. [4] EYVL L 256, 7.9.1987, s. 1. [5] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.